มีอาการปวดท้องถ่ายเหลว ปวดจนต้องตื่น นอนไม่ได้ ปวดแบบตัวงอเลยคะ ถ่ายหลายรอบ อาเจียนครั้งนึ่งรู้สึกเปรี๊ยวๆ พอเลิกถ่าย ก็เวียนหัวแต่ไม่มีไข้ ตัวไม่ร้อน หมดแรงแถมปวดไปทั้งตัวเลยคะ
สวัสดีค่ะ อาการถ่ายอุจจาระเหลวหรือท้องเสียหากเป็นไม่เกิน 2 สัปดาห์ มักเกิดจากอาหารเป็นพิษ หรือ ลำไส้อักเสบแบบเฉียบพลับ ซึ่งสาเหตุส่วนใหญ่เกิดจากการติดเชื้อ ที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิด ส่วนน้อยอาจเกิดจากเชื้อปรสิตและพยาธิ หรือเชื้อรานอกจากอาการถ่ายอุจจาระเหลวหรือเป็นน้ำแล้ว มักมีอาการปวดท้อง คลื่นไส้ อาเจียน มีไข้ร่วมด้วยได้สำหรับอาการหมดแรง ปวดเมื่อยตีว เป็นผลจากร่างกายมีการสูญเสียน้ำและแร่ธาตุออกไปกับอุจจาระและการอาเจียนดังนั้นสิ่งที่สำคัญคือ เน้นดื่มน้ำสะอาดให้มาก และดื่มน้ำเกลือแร่ร่วมด้วยสำหรับอาหารควรเลือกทานเฉพาะอาหารอ่อน อาหารที่ย่อยง่าย รสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก อาจยิ่งทำให้ถ่ายมากขึ้น หลีกเลี่ยงอาหารรสจัด ทานอาหารที่ปรุงสุกใหม่หากไม่ได้มีอาการอาเจียนมากร่วมด้วย และลักษณะของอุจจาระมีมูกปน หรือเป็นมูกปนเลือด หรือมีอาการปวดบิดท้องมาก หรือมีไข้ แนะนำให้ใช้ยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin)หากยังคงถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ปัสสาวะออกน้อย สีเหลืองเข้ม เป็นต้น หรือมีอาการปวดท้องรุนแรง ควรรีบไปพบแพทย์ เพื่อให้สารน้ำทางหลอดเลือดทดแทนค่ะ